S-2670/2021

Mál þetta, sem dómtekið var 16. júní sl., er höfðað með ákæru, útgefinni af lögreglustjóranum á höfuðborgarsvæðinu 18. maí 2021, á hendur E-kvk-þgf M-kvk-þgf B-kvk-þgf, kt. [...], [...], [...], fyrir eftirtalin brot, framin í Reykjavík:

1.

Umferðarlagabrot með því að hafa, miðvikudaginn 16. september 2020, þriðjudaginn 12. janúar 2021, ekið bifreiðinni [...] vestur Borgartún, svipt ökurétti og undir áhrifum slævandi lyfja og ávana- og fíkniefna (í blóði mældist amfetamín 710 ng/ml, díazepam 130 ng/ml, klónazepam 7,3 ng/ml, MDMA 505 ng/ml, metamfetamín 135 ng/ml og nordíazepam 135 ng/ml) uns lögregla stöðvaði aksturinn á bifreiðastæði við Borgartún 21 a.

Telst háttsemin varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2.

Fíkniefnalagabrot með því að hafa, miðvikudaginn 26. ágúst 2020, haft í vörslum sínum 4,63 gaf amfetamíni sem ákærða geymdi innanklæða og lögregla fann við leit í kjölfar afskipta á Bústaðarvegi.

Telst háttsemin varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 2 33/2001, sbr. reglugerð nr. 808/2018.

Þess er krafist að ákærða verði dæmd til refsingar og til greiðslu alls sakarkostnaðar. Þá er þess krafist að ákærðu verði gert að sæta sviptingu ökuréttar skv. 101. gr. laga nr. 77/2019. Loks er krafist upptöku á 4,63 gaf amfetamíni með heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001, sbr. reglugerð nr. 808/2018.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga. Verjandi ákærðu krefst vægustu refsingar sem lög leyfa og hæfilegrar þóknunar sér til handa.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í [...]. Samkvæmt framlögðu sakavottorði, dagsettu 17. maí 2021, á ákærða að baki langan sakarferil sem nær aftur til ársins 2011 en ákærða hefur síðan þá, eftir að hún varð 18. ára, sbr. 1. mgr. 71. gr. almennra hegningarlaga nr. 19/1940, og innan ítrekunartíma, sbr. 3. mgr. 71. gr. sömu laga, margítrekað sætt refsingu fyrir umferðar- og fíkniefnalagabrot. Það sem kemur til skoðunar við ákvörðun refsingar er lögreglustjórasátt frá 25. janúar 2011 þar sem ákærðu var gert að greiða sekt vegna m. a. aksturs undir áhrifum vímuefna. Var ákærða svipt ökurétti í 24 mánuði frá þeim degi að telja. Með viðurlagaákvörðun 20. júní 2011 var ákærðu gert að greiða sekt fyrir m. a. akstur undir áhrifum ávana- og fíkniefna og akstur svipt ökurétti. Var ákærða einnig svipt ökurétti í 14 mánuði frá 25. janúar 2013. Með dómi frá 23. apríl 2012 var ákærðu gert að sæta fangelsi í 6 mánuði, skilorðsbundið í 2 ár, fyrir m. a. akstur svipt ökurétti. Með dómi 15. nóvember 2012 var ákærðu gert að sæta fangelsi í 45 daga fyrir akstur svipt ökurétti og fyrir þjófnað. Þá var ákærðu með dómi frá 30. apríl 2013 gert að sæta fangelsi í 60 daga fyrir sömu sakargiftir. Með dómi 28. júní 2013 var ákærðu gert að sæta fangelsi í 30 daga fyrir akstur svipt ökurétti. Var dómurinn hegningarauki við eldri dóm frá 30. apríl 2013. Ákærðu var aftur gerð refsing fyrir akstur svipt ökurétti með dómi 20. mars 2 014. Á árinu 2015 var ákærðu þrisvar sinnum gerð refsing fyrir umferðarlagabrot, þar af tvisvar sinnum fyrir akstur svipt ökurétti, n. t. t með dómum frá 23. janúar og 26. nóvember 2015, og einu sinni fyrir akstur undir áhrifum vímuefna og akstur svipt ökuréttindum, sbr. dómur frá 27. nóvember 2015. Með þeim dómi var ákærða einnig svipt ökurétti ævilangt. Var dómurinn að hluta til hegningarauki við fyrri dóm frá 26. nóvember 2015, hvað varðar sviptingarakstur. Með dómi 7. desember 2016 var ákærðu svo gert að sæta fangelsi í sex mánuði fyrir akstur svipt ökurétti. Nú síðast var ákærðu gert að sæta fangelsi í 24 mánuði fyrir ítrekuð umferðarlagabrot og vörslur fíkniefna með dómi Landsréttar 25. janúar 2019. Þá var ákærða einnig svipt ökuréttindum ævilangt frá 30. maí 2018. Þann 8. nóvember 2019 var ákærðu veitt reynslulausn í 2 ár af eftirstöðvum refsingar framangreindra dóma, alls 771 dagur.

Ákærða hefur sem fyrr greinir hlotið fjölda dóma fyrir akstur undir áhrifum ávana-og fíkniefna og fyrir akstur svipt ökurétti. Með vísan til framangreinds og að teknu tilliti til hegningarauka sjónarmiða verður við ákvörðun refsingar við það miðað að ákærðu sé nú í tíunda sinn gerð refsing fyrir akstur svipt ökuréttindum og í fimmt asinn gerð refsing fyrir akstur undir áhrifum ávana- og fíkniefna, innan ítrekunar tíma í skilningi 3. mgr. 71. gr. almennra hegningarlaga nr. 19/1940.

Líkt og að framan greinir er ákærða nú sakfelld fyrir umferðar- og fíkniefnalagabrot en með brotunum rauf ákærða skilyrði reynslulausnar sem að henni hafði verið veitt á afplánun eldri dóma fyrir sömu brot, sbr. framangreint. Verða eftirstöðvarnar því teknar upp og dæmdar með í máli þessu, sbr. 1. mgr. 82. gr. laga nr. 15/2016, um fullnustu refsinga, og ákærðu ákveðin refsing í einu lagi, einnig sbr. 60. gr., sbr. 77. gr. almennra hegningarlaga nr. 19/1940.

Við ákvörðun refsingar er litið til skýlausrar játningar ákærðu fyrir dómi og þess er kom fram í máli verjanda ákærðu þess efnis að aðstæður ákærðu séu nú gerbreyttar. Hún hafi alfarið látið af áfengis- og vímuefnaneyslu og verið edrú í níu mánuði. Ákærða hafi lokið vímuefnameðferð á Hlaðgerðarkoti og sé nú búsett á [...]. Ákærða sæki í dag endurhæfingu hjá Grettistaki sem hún sinni mjög vel. Nýtur framagreint stoð í gögnum málsins. Verður það metið ákærðu til refsimildunar, sbr. 5. og 8. tölul. 1. mgr. 70. gr. almennra hegningarlaga nr. 19/1940. Á hinn bóginn er litið til þess að ákærða er nú sakfelld fyrir margítrekuð umferðarlagabrot og fyrir vörslur fíkniefna og með þeim brotum rofið skilyrði reynslulausnar sem henni hafði nýlega verið veitt á eftirstöðvum fangelsisrefsingar fyrir sömu brot. Verður framangreint metið ákærðu til refsiþyngingar. Að framangreindum atriðum virtum, með vísan til sakarefni málsins, játningar ákærðu og þeim jákvæðu breytingum sem hafa orðið á högum ákærðu og með vísan til fastmótaðrar dómvenju og að virtum 60. og 77. gr. almennra hegningarlaga nr. 19/1940, þykir refsing ákærðu hæfilega ákveðin fangelsi í 2 ár og 9 mánuði.

Með vísan til lagaákvæða í ákæru er áréttuð ævilöng ökuréttarsvipting ákærðu frá birtingu dóms þessa að telja.

M eð vísan til lagaákvæða í ákæru eru gerð upptæk til ríkissjóðs 4,63 grömm af amfetamíni, sem lögregla lagði hald á við rannsókn málsins.

Ákærða greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 94.240 krónur, að meðtöldum virðisaukaskatti, og 181.858 krónur í annan sakarkostnað.

Af hálfu ákæruvaldsins flutti málið E-kvk-nf H-kvk-nf aðstoðarsaksóknari fyrir G-kk-þf Þ. S-kk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, E-kvk-nf M-kvk-nf B-kvk-nf, sæti fangelsi í 2 ár og 9 mánuði.

Á réttuð er ævilöng ökuréttarsvipting ákærðu frá birtingu dómsins að telja.

Upptæk eru gerð til ríkissjóðs 4,63 grömm af amfetamíni.

Ákærða greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 94.240 krónur og 181.858 krónur í annan sakarkostnað.

S-kvk-nf D-kvk-nf J-kvk-nf